**เค้าแมวน้อยกลัวความมืด**



 “พล๊อป” ลูกนกเค้าแมวยุ้งข้าวอาศัยอยู่กับพ่อแม่ที่ยอดไม้สูงลิ่วกลางทุ่ง พล๊อปตัวอ้วนมีขนนุ่มปุกปุย หน้าของพล๊อปเป็นรูปหัวใจ ดวงตากลมโตและมีขาที่โก่งมากด้วย ที่จริงแล้วเขาก็เหมือนลูกเค้าแมวตัวอื่นเปี๊ยบเลย เว้นอย่างเดียว...พล๊อปกลัวความมืด “ลูกจะกลัวความมืดไม่ได้นะ” แม่เค้าแมวว่า “ไม่เคยมีเค้าแมวตัวไหนกลัวความมืด เค้าแมวเป็นนกกลางคืนนะลูก” พล๊อปหลุบตามองนิ้วเท้าตัวเอง “ผมอยากเป็น          นกกลางวัน” แม่เค้าแมวลืมตาขึ้น “พล๊อป ลูกกลัวความมืดเพราะลูกไม่รู้จักความมืดเท่านั้นเอง...                ลูกรู้อะไรบ้างเกี่ยวกับความมืด” “มันมีสีดำ” พล๊อปตอบ “ผิดตั้งแต่ต้นเลยจ้ะ มันอาจมีสีเงิน สีฟ้า สีเทา หรือสีอื่น ๆ อีกมากมาย แต่แทบไม่เคยมีสีดำเลย...แล้วลูกรู้อะไรอีก” “ผมไม่ชอบมัน  ไม่ชอบซักกะนิดเดียว”  แม่ว่า “นั่นไม่ใช่การรู้จักนะ เป็นความรู้สึกต่างหาก” “ความมืดอันตราย” พล๊อปพูดเสียงดัง “แม่ว่าทางที่ดี ลูกไปเผชิญโลกดีกว่า แล้วลองค้นหาดูว่าความมืดคืออะไร ก่อนที่จะปักใจเชื่อ”

 ปีกเล็ก ๆ ของพล๊อปพาเขาร่อนลงมา เขาตีลังกาเร็วจี๋ถึง 7 ครั้งผ่านเด็กผู้ชายคนนั้นไป “โอ๊ะ...กังหันยักษ์” เด็กชายร้อง “ที่จริงฉันเป็นนกเค้าแมวยุ้งข้าวตะหาก” พล๊อปว่าพลางพยุงตัวลุกขึ้น “นั่นสิ...นายไม่มีทาง  เป็นกังหันดอกไม้ไฟได้หรอกจนกว่าจะมืด...แหม...ฉันละอยากให้มืดเร็ว ๆ จัง” “ความมืดน่าตื่นเต้นออก     แล้วคืนนี้จะตื่นเต้นเป็นพิเศษเพราะเราจะจุดดอกไม้ไฟกัน มีทั้งจรวด จานบิน แล้วก็ภูเขาไฟ แล้วก็ฝนทอง    แล้วก็ไฟเย็น”

 ตกค่ำ  “เร็วพล๊อป...พ่อว่าเขาเริ่มเล่นดอกไม้ไฟกันแล้วล่ะ มาตรงนี้เราจะเห็นมันสวยมากเลย พ่อชอบดอกไม้ไฟ” พ่อเค้าแมวมองแสงวาบ ๆ ที่หมุนเป็นวงกลมรอบแล้วรอบเล่า  เมื่อดอกไม้ไฟอันสุดท้ายอ่อนแสงลง พ่อเค้าแมวบินโฉบหายไปในความมืดราวกับผีเสื้อกลางคืนสีขาวตัวโต

**ที่มา :** จิลล์ ทอมลินสัน. เค้าแมวน้อยกลัวความมืด โดยกรรณิการ์ พรมเสาร์. กรุงเทพมหานคร : สำนักพิมพ์มูลนิธิเด็ก, 2536

**คำถามที่ 1 แบบเลือกตอบ**

 คำถาม : ผู้จากนิทานที่นักเรียนได้อ่านข้างต้น ผู้แต่งมีวัตถุประสงค์หลักอย่างไรในการเขียนนิทานเรื่องนี้

1. เพื่อให้เด็กที่อ่านหนังสือนี้แล้วไม่กลัวความมืด
2. เพื่อให้เด็กที่อ่านหนังสือนี้รู้จักวิถีชีวิตของสัตว์กลางคืน
3. เพื่อให้เด็กที่อ่านหนังสือนี้รู้จักนกเค้าแมวยุ้งข้าว
4. เพื่อให้เด็กที่อ่านหนังสือนี้ช่วยกันอนุรักษ์นกเค้าแมว

**การให้คะแนน**

เฉลย/แนวคำตอบ คำตอบที่ : 1 เพื่อให้เด็กที่อ่านหนังสือนี้แล้วไม่กลัวความมืด

ไม่ได้คะแนน : ตอบข้ออื่น ๆ หรือไม่ตอบ

กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: แบบเลือกตอบ

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน

**คำถามที่ 2 แบบเลือกตอบเชิงซ้อน**

จากเนื้อเรื่องข้างต้น ข้อความใดต่อไปนี้เป็นลักษณะของลูกนกเค้าแมวยุ้งข้าวให้วงกลมล้อมรอบคำว่า “ใช่” หรือถ้าข้อใดไม่เป็นลักษณะของลูกนกเค้าแมวยุ้งข้าวให้วงกลมล้อมรอบคำว่า “ไม่ใช่”

|  |  |
| --- | --- |
| **ข้อความ** | **คำตอบ** |
| ลูกนกเค้าแมวยุ้งข้าวขาตรงและสั้นมาก  | ใช่      /     ไม่ใช่ |
| รูปหน้าของลูกนกเค้าแมวยุ้งข้าวมีทรงกลมแป้น | ใช่      /     ไม่ใช่ |
| ดวงตาของลูกนกเค้าแมวยุ้งข้าวมีขนาดใหญ่และกลม | ใช่      /     ไม่ใช่ |
| ลูกนกเค้าแมวยุ้งข้าวมีขนที่อ่อนนุ่มปุกปุย | ใช่      /     ไม่ใช่ |
| ขาของลูกนกเค้าแมวยุ้งข้าวมีลักษณะโค้ง | ใช่      /     ไม่ใช่ |

**การให้คะแนน**

เฉลย/แนวคำตอบ คะแนนเต็ม : ตอบถูกทั้ง 5 ข้อ (ไม่ใช่ ไม่ใช่ ใช่ ใช่ ใช่)

ได้คะแนนบางส่วน : ตอบถูก 3 ข้อ

ไม่ได้คะแนน : ตอบถูก 2 ข้อ หรือน้อยกว่า หรือไม่ตอบ

กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: แบบเลือกตอบเชิงซ้อน

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน

**คำถามที่ 3 แบบเติมคำตอบแบบปิด**

คำถาม : นกเค้าแมวมีลักษณะอย่างไร

เฉลย/แนวคำตอบ คำตอบ : หน้าเป็นรูปหัวใจ ดวงตากลมโตและมีขาที่โก่ง

กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบ

ความสอดคล้องตัวชี้วัด: ท 1.1, ป. 6/3 : จับใจความสำคัญจากเรื่องที่อ่าน

**คำถามที่ 4 แบบเติมคำตอบแบบเปิด (อย่างน้อย 1 คำถาม)**

คำถาม : จากข้อความข้างต้น เหตุใดพล๊อปกลัวความมืด

เฉลย/แนวคำตอบ คำตอบ : อยากเป็นนกกลางวัน เพราะความมืดมีสีดำ และความมืดอันตราย

กระบวนการอ่าน: การบูรณาการและตีความ

สถานการณ์: อ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบตอบ

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน

**คำถามที่ 5 แบบเติมคำตอบแบบอิสระ**

คำถาม : จากนิทานข้างต้น นักเรียนมีความคิดเห็นต่อความมืดเหมือนหรือใกล้เคียงกับตัวละครใดในเรื่องมากที่สุดอย่างไร จงอธิบายโดยยกตัวอย่างจากในนิทานให้สอดคล้องกับความคิดเห็น

เฉลย/แนวคำตอบ คะแนนเต็ม • ตอบอย่างใดอย่างหนึ่งจาก 4 กรณี  โดยต้องตอบชื่อตัวละครพร้อมทั้งยกตัวอย่าง (อาจใช้คำอื่น ๆ ที่มีนัยเดียวกัน) ดังนี้

* พล๊อป : ไม่ชอบความมืด รู้สึกว่าความมืดน่ากลัว ความมืดมีสีดำ ความมืดอันตราย
* เด็กผู้ชาย : ความมืดน่าตื่นเต้น สนุกสนาน สวยงาม
* แม่เค้าแมว : ความมืดมีหลากหลายสี
* พ่อเค้าแมว : ความมืดมีสิ่งที่สวยงาม

 ไม่ได้คะแนน ตอบโดยตัวละครและตัวอย่างที่ให้ไม่สอดคล้องกัน หรือไม่ตอบ เช่น

* เหมือนเด็กผู้ชาย เพราะเขารู้สึกว่า ความมืดไม่น่าสนุก (เหตุผลไม่สอดคล้องกับเนื้อเรื่อง)
* เหมือนพล๊อป เพราะความมืดมีปีศาจร้าย (ในเรื่องไม่ได้กล่าวถึง)

 กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบ

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน